钦定古今图书集成/理学汇编/学行典/第189卷 > 钱浩翁
## 钦定古今图书集成/理学汇编/学行典/第189卷 > 钱浩翁

按《句容县志》：“钱浩翁，来苏乡人。幼孤，能养其母。有妹
虏于北军，母痛念不置，浩翁为之遍访，得诸莱州。时
妹丧夫，不果归。明年，复往请省于母，时母年已八十
有三，见之大喜，邻里皆贺。又十年，母没，浩翁年七十，
终丧不御酒肉，不脱巾绖。邻里申之于县，乞奏旌表，
会卒，遂寝。”